Vejledning til brancheskabeloner iht. SBi 271

Indholdsfortegnelse

Forord	3

Indledning	3

Generelt	3

Omfanget af dokumenter	3

Dokumenternes indhold	3

Navngivningsstruktur	3

Underskrift	3

A1.2	4

Indhold	4

2.4 IKT-værktøjer	4

A2.2	4

Beregningsgrundlag	4

Øvrige dokumenter	4

Forord

Dokumenterne er gennemlæst og kommenteret af Teknisk udvalgs medlemmer og kommentarer herfra er bearbejdet og indsat i dokumenterne.

Desuden har vi ved udarbejdelsen af skabelonerne haft stor hjælp med råd, vejledning og kommentering fra Bent Feddersen.

Indledning

Betonelementforeningens Teknisk Udvalg har udarbejdet skabeloner for de afsnitsprojekterende, da SBi 271 har hovedvægt på den bygværksprojekterendes dokumentation. Skabelonerne er ment som en hjælp og inspiration til udarbejdelse af den statiske dokumentation iht. SBi 271. Skabelonerne er udarbejdet med afsæt i nummerstrukturen fra SBi 271. Hensigten med skabelonerne er at minimere de mange fortolkninger i branchen.

Det er brugeren af skabelonerne, som alene er ansvarlig for at de bliver tilpasset det enkelte projekt.

Generelt

Omfanget af dokumenter

Den statiske dokumentation indeholder alene dokumenter med indhold. F.eks. udarbejdes der ingen A4.2.BEF, hvis der ingen konstruktionsændringer har været. På tilsvarende vis udarbejdes der heller ikke B3.1.2.BEF på konstruktionsafsnit i KK1.

Dokumenternes indhold

Iht. SBi 271:2020, pkt. 2.2.2, skal dokumenter alene indeholde punkter der er relevante. Derfor indeholder dokumenter fra den afsnitsprojekterende alene punkter, hvor der er supplerende informationer til den bygværksprojekterendes grundlag.

For den direkte reference til den bygværksprojekternes grundlag, er SBi’ens afsnitsnumre bibeholdt.

Dokumenterne er præ-udfyldt som BEF-standard. Tekst med rødt skal tilpasses den enkelte producent og det enkelte byggeri. Logo m.v. i sidefod, skal ligeledes tilpasses den enkelte producent.

Da dette er en generel skabelon, skal projektspecifikke forhold tilføjes under de relevante punkter.

Navngivningsstruktur

Nedenstående struktur er gennemgående for alle dokumenter.

A2.2.X.BEF.Y.Z

X er konstruktionsafsnittets nummer iht. A1.1.

Dokumenterne for flere konstruktionsafsnit kan sammenlægges ved X=a+b eller X=a-d.

Hvor X er udeladt, er dokumentet gældende for alle konstruktionsafsnit fra BEF.

BEF erstattes af den pågældende producents initialer.

BEF kan udelades, såfremt X er angivet.

Y er produktkode eller -navn, f.eks. V for vægge.

Kan udelades.

Z er en underopdeling af dokumenter for et konstruktionsafsnit, f.eks. etage, blok osv.

Kan udelades hvor der ikke er foretaget en underopdeling.

Underskrift

Iht. SBi 271:2020, pkt. 5.6.2, underskriver den uafhængige kontrollant kun selve kontrolplanerne (B2-dokumenter) og kontrolrapporterne (B3-dokumenterne).

Iht. SBi 271:2020, pkt. 4.3.2, kan såvel udførende som kontrollant fungere som godkender.

A1.2

Indhold

Dokumentet er gældende for alle konstruktionsafsnit leveret af BEF. Konstruktionsafsnittene angives på forsiden.

2.1 Normer og standarder

Der angives alene produktstandarder på leverede produkttyper, da disse henviser til øvrige relevante standarder.

2.4 IKT-værktøjer

Såfremt et program alene er baseret på Eurocodes, er det tilstrækkeligt hvis der i selve beregningsudskriften fra programmet er henvist til relevante Eurocodes. Hvor der er anvendt programmer som er baseret på andet grundlag, skal denne del beskrives. Det kunne eksempelvis være teorien bag lastfordelingen i FEM-programmer, som findes i programmets manual.

A2.2

Beregningsgrundlag

Det angives hvilken version af projektgrundlaget der er taget udgangspunkt i, for den enkelte rapport, således det er entydigt, hvilket grundlag der skal kontrolleres op imod.

B3.1.2

Indhold

Denne rapport indeholder kontroldokumentation for dokumenterne:

A1.2.BEF

A2.2.X.BEF.Y.Z iht. A2.2.BEF Dokumentliste

A3.2.X.BEF.Y.Z iht. A3.2.BEF Dokumentliste

A4.2.X.BEF.Y.Z iht. A4.2.BEF Dokumentliste

A5.2.1.BEF

B1.2.BEF

B2.1.2.BEF

B3.2.2

Indhold

Denne rapport indeholder kontroldokumentation for dokumenterne:

A5.2.2.BEF

B2.2.2.BEF

Øvrige dokumenter

Skabelonen A2.2.BEF Dokumentliste anvendes som grundlag til A4.2.BEF Dokumentliste og B3.1.2.BEF Dokumentliste.